cyanic-selkie/wikianc huggingface dataset:
Էլիզաբեթ Բիր
Կենսագրություն
«Խորը ընթացք» վեպը, որը տպագրվել է 2007 թվականին, պատմում է հեռավոր հանքակիր մոլորակի մասին՝ բնակեցված ջրում ապրող աբորիգեններով, որտեղ գլխավոր հերոսը ներքաշված է քաղաքական վեճերի մեջ՝ հանքարդյունաբերական ընկերության պատճառով ։ Մոնետի համահեղինակությամբ գրում է հեքիաթների շարք, մասնավորապես «Բուջումը»՝ մի աղջկա մասին, ով զբաղվում է տիեզերական ծովահենությամբ և կանգնում է ընտրության առջև կորցնել մարմինը, թե՞ պահպաանել միտքը ։
Վեպեր
Վեպեր, որոնք չեն ընդգրկվում ամբողջական շարքերի մեջ։
Պատմվածքներ և վիպակներ
Էլիզաբեթ Բիրի պատմվածքների մեծ մասը ընդգրկվել են Շղթաներ, որոնց դու մերժում ես հեղինակային հավաքածուի մեջ (The Chains That You Refuse), որը լուս է տեսել 2007 թվականի վերջում։
Արտաքին հղումներ
Կատեգորիա:Ամերիկացի կին վիպասաններ Կատեգորիա:ԼԳԲՏ վիպասաններ Կատեգորիա:21-րդ դարի ամերիկացի վիպասաններ Կատեգորիա:Ամերիկացի ֆանտաստ գրողներ Կատեգորիա:21-րդ դարի ամերիկացի կին գրողներ
Թեղի գետնամերձ
Թեղի գետնամերձ, եղինջածաղկավորների կարգի, թեղազգիների ընտանիքի ծառ։
Նկարագրություն
Ծառ է՝ մինչև 16 մ բարձրությամբ և 80 սմ բնի տրամագծով։ Սաղարթը վրանաձև է։ Որոշ դեպքերում թփանման տեսք է ունենում։ Բնի վրայի կեղևը մուգ մոխրավուն է, խոր ճեղքերով ծածկված, ընձյուղների վրա դեղնավուն, ավելի ուշ՝ դեղնամոխրավուն։ Բողբոջները բութ են, ձվաձև, 3-5 մմ երկարությամբ։ Տերևակիցները լայն են, համարյա սրտանման հիմքով։ Տերևները կաշվեկերպ են, մանր, 3-7 սմ երկարությամբ, էլիպսանշտարաձև, սրածայր, եզրերում կրկնակի սղոցաեզր, գրեթե հավասարակողմ հիմքով, վերևի կողմից փափուկ, մերկ, 2-4 մմ երկարությամբ կոթուններով։ Ծաղիկներն ունեն աննշան, 1 մմ երկարությամբ կոթուններ, փոշանոթները մանուշակագույն են։ Տերևները բացվում են ծաղկումից հետո։ Թևապտուղները լայն-էլիպսաձև են կամ գրեթե կլոր, 1,5-2 սմ երկարությամբ։ Ընկուզիկը գտնվում է կենտրոնում։ Ծաղկում է փետրվար-ապրիլ ամիսներին, պտղաբերում է ապրիլ-մայիսին։ Բազմանում է սերմերով, արմատային մացառներ չի տալիս։
Տարածվածություն
Տարածված է Արևմտյան Սիբիրում (Անդրբայկալ), Հեռավոր Արևելքում, Չինաստանում, Ճապոնիայում, Կորեայում, Մոնղոլական ժողովրդական հանրապետության հյուսիսում, որտեղ աճում է գետահովիտներում, քարքարոտ վայրերում։ Հայաստանի պայմաններում հաջողությամբ է կլիմայավարժվել։ Ամեն տարի առատորեն պտղաբերում է, ընդ որում սերմերը աչքի են ընկնում բարձր ծլունակությամբ։
Կիրառությունը
Արագ է աճում, լավ է տանում խուզումը, լայնորեն է օգտագործվում ինչպես կանաչապատման, այնպես էլ անտառապատման բնագավառում։ Լուսասեր է, երաշտադիմացկուն, լավ է աճում նույնիսկ աղակալած հողերում։ Պիտանի է հատկապես Արարատյան դաշտի և ցածրադիր գոտու այլ շրջանների համար։ Էկոլոգիական խումբը XI: Մշակության հավանական շրջանները 1 —32 :
Ծանոթագրություններ
Կատեգորիա:Թեղազգիներ Կատեգորիա:1753 թվականին նկարագրված բույսեր
Կարմրագեղցի
Կարմրագեղցին եկեղեցի է Լոռու մարզում։ Կարմրագեղցին Ջիլիզայից ուղիղ գծով 1,8 կմ հարավ-արևելք՝ դեպի Չախալաբերդ ձգվող ձորակի ձախակողմի անտառածածկ արևմտահայաց լեռնալանջի փոքրիկ բարձրության վրա (ծովի մակարդակից 1305 մ), կիսավեր դրությամբ դեռևս պահպանվում է բուն անունը մոռացության մատնված միանավ թաղածածկ հորինվածքով մի եկեղեցի, որը մերձաբնակ գյուղացիներին հայտնի է Կարմրագեղցի անվամբ։
Անմշակ քարով և կրաշաղախով իրականացված շինությունը ներքուստ պատված է եղել սվաղի շերտով, իսկ թաղը՝ հենված մեկ զույգ որմնասյուներին։ Կիսաբոլորակ խորանի մեջ պահպանվել են զույգ խորհրդարանները, իսկ հյուսիսային որմում՝ մկրտության ավազանի համար նախատեսված խորշը։ Որմերն ունեն 90 սմ հաստություն։ Եկեղեցու չափերն են՝ 8,26×5,22 մետր։
Եկեղեցու ծածկը, արևմտյան որմն ամբողջությամբ և նրան հարող հյուսիսային և հատկապես հարավային որմերն արդեն քանդված են։
Եկեղեցուց հյուսիս՝ ձորի հանդիպակաց կողմում՝ խիտ անտառների և մացառների մեջ, պահպանվում է միայն մի քանի անմշակ սալատապաններ պարունակող գերեզմանոցը։
Սոտել
Սոտել (Sautel), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09281։
Բնակչություն
Համայնքի բնակչությունը 2008 թվականին կազմում էր 123 մարդ։
Տնտեսություն
2007 թվականի տվյալներով 82 աշխատունակ տարիքի մարդկանցից (15-64 տարեկան) 58-ը տնտեսապես ակտիվ էին, 24-ը անգործունակ (ակտիվության ցուցանիշը 70,7 %, 1999 թվականին եղել է՝ 60,3 %)։ 58 աշխատունակ բնակիչներից 46-ը աշխատում էին (29 տղամարդ և 17 կին), անաշխատանք էին 12-ը (6 տղամարդ և 6 կին)։ 24 անգործունակ մարդկանցից 5-ը աշակերտներ կամ ուսանողներ են, 13-ը թոշակառու, 6-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Վիլեն Գաբրիելյան
Վիլեն Կարենի Գաբրիելյան (առավել հայտնի որպես՝ Նավակ ճոճողը, ), քաղաքացիական ակտիվիստ , կուսակցական, քաղաքական գործիչ, Քաղաքացիական պայմանագիր կուսակցության վարչության անդամ , ՀՀ Ազգային ժողովի 8-րդ գումարման պատգամավոր  ։
Կրթություն
2000-2006 թվականներին սովորել և ավարտել է Երևանի պետական բժշկական համալսարանի դեղագիտության ֆակուլտետը։  Բուժծառայության ավագ լեյտենանտ է։
Ակտիվիստական գործունեություն
Մինչև 2018 թվականին Հայաստանում տեղի ունեցած իշխանափոխությունը՝ Վիլեն Գաբրիելյանը հանդես է եկել որպես քաղաքացիական ակտիվիստ։ Նրա կատարած տարբեր գործողություններ լայն արձագանք են ստացել մամուլում       ։
2014 թվականի հունիսի 5-ին Վիլեն Գաբրիելյանը Երևան քաղաքի Անաստաս Միկոյանի անվան փողոցում տեղադրված և փողոցի անունը պատկերող վահանակի վրա գրել է «Էնվեր փ․»։ Նա իր այդ արարքը մեկնաբանել է՝ ասելով, որ «տարբերություն չկա՝ Էնվեր փաշա, թե Անաստաս Միկոյան, որովհետև Միկոյանը նույն կերպ պետական հանցագործ է, ընդ որում միջազգային մակարդակի»  ։
2014 թվականին հուլիսի 18-ին Վիլեն Գաբրիելյանը Օրինաց Երկիր կուսակցության հանրահավաքի ղեկավար Արթուր Բաղդասարյանի ելույթի ժամանակ մոտեցել է ամբիոնին և փակցրել Ա4 ձևաչափի թուղթ վրան գրված «ԱԽՔ»։ Նա իր այդ արարքը մեկնաբանել՝ ասելով «…Որովհետև այդ մարդը ԱԽՔ է»  ։
Ըստ մամուլի հրապարակումների՝ Վիլեն Գաբրիելյանը հաճախ է իր ֆեյսբուքյան էջով քննադատել Հայաստանի Հանրապետության ոստիկանությանը։ Ըստ նրա՝ ինքը նույնիսկ այն ժամանակվա ոստիկանապետ Վլադիմիր Գասպարյանի կազմակերպմամբ ծեծի է ենթարկվել։ Իր պնդումը հիմնավորելիս՝ Վիլեն Գաբրիելյանն ասել է, որ «ոստիկանական համակարգը, Վովայի գլխավորությամբ, անկազմակերպ, անօրեն, ոչ պրոֆեսիոնալ կառույց է, որը բացի ակցիա ցրելուց, այն էլ երբ ակցիան փոքրաթիվ է ու գողերի համար սխոդկեք կազմակերպելուց, այլ բանի ունակ չէ» ։
Անվանում
Վիլեն Գաբրիելյանը հանրությանն առավել հայտնի «Նավակ Ճոճողը» անունով ։ Ինքն իրեն կոչում է նաև «Օմարի արծիվ» ։
Աշխատանքային գործունեություն
2020 թվականի հունվարի 29-ին Վիլեն Գաբրիելյանը նշանակվել է Ակադեմիկոս Էմիլ Գաբրիելյանի անվան դեղերի և բժշկական տեխնոլոգիաների փորձագիտական կենտրոն» ՓԲԸ տնօրենի պաշտոնում ։
Քաղաքական գործունեություն
2021 թվականի հունիսի 20-ին ԱԺ պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով ։
Ընտանիք
Ամուսնալուծված է, ունի մեկ զավակ։
Ծանոթագրություններ
Կատեգորիա:ՀՀ ԱԺ 8-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:Քաղաքացիական պայմանագիր կուսակցության անդամներ Կատեգորիա:Երևանի պետական բժշկական համալսարանի շրջանավարտներ
Ստարոբոգդանովկա (գյուղ, Միխայլովկայի շրջան)
Արտաքին հղումներ
Կատեգորիա:Ուկրաինայի գյուղեր Կատեգորիա:1802 թվականին հիմնադրված բնակավայրեր
Բնական պատմության թանգարան (Ուլան Բատոր)
Բնական պատմության թանգարան (Монголын байгалийн түүхийн музей, նաև՝ Բնագիտության թանգարան կամ Բնության թանգարան ), Մոնղոլիայի պետական թանգարաններից մեկը։ Գտնվում է Մոնղոլիայի մայրաքաղաք Ուլան Բատորում։
Թանգարանի հավաքածու
Թանգարանի հավաքածուները սկսել են ստեղծվել 1924 թվականից։ Թանգարանը տեղակայված է 40 դահլիճ ունեցող ժամանակակից շենքում, որը կառուցվել է ստալինյան ամպիր ոճով 1954 թվականին։ Թանգարանի մուտքը զարդարված է 1860 թվականին թողարկված երկու քարե առյուծներով, որոնք ժամանակին հսկում էին Բոգդո-գեգենի պալատի մուտքը ։
Չնայած ցուցանմուշների որոշ քայքայվածությանը, տարեկան թանգարան է այցելում առնվազն 50 հազար մարդ։ Թանգարանում կա ավելի քան 12 հազար ցուցանմուշ, այդ թվում՝ դինոզավրերի մնացորդներ և նրանց քարացած ձվեր, այնպիսի հազվագյուտ կաթնասունների խրտվիլակներ, ինչպիսին են ձյունահովազը կամ մազալայ անապատային արջը, անհետացած մամոնտների կմախքներ։ Թանգարանի ամենահայտնի ցուցանմուշն է տիրանոզավրի 3-մետրանոց ամբողջական կմախքը, որն այցելուներին թույլ չեն տալիս լուսանկարել, ինչպես նաև դիպլոդոկի կմախքը։ Մոտ 65 միլիոն տարի առաջ ապրած երկու կենդանիներն էլ 20-րդ դարի 40-ական թվականներին խորհրդային գիտնականների կողմից հայտնաբերվել էին Գոբի անապատում (Նեմեգետինի իջվածքում) ։
Ազգային միասնություն կուսակցություն (Նորվեգիա)
Ազգային միասնություն (նաև՝ Ազգային համաձայնություն կամ Ազգային միություն, Nasjonal Samling), նորվեգական ֆաշիստական կուսակցություն, որը գործունեություն է իրականացրել 1933—1945 թվականներին։
Պատմություն
«Ազգային միասնություն» կուսակցությունը հիմնադրվել է 1933 թվականին Նորվեգիայի նախկին պաշտպանության նախարար Վիդքուն Քվիսլինգի կողմից, ով փորձոմ էր համադրել ժողովրդավարությունը, նացիոնալ-սոցիալիզմը և կոմունիզմը։ Նրա այս գաղափարները լայն տարածում չէին գտնում երկրի բնակչության շրջանում, իսկ առաջատար քաղաքական ուժերը չէին ցանկանում համագործակցել Քվիսլինգի հետ։
1933 թվականի Նորվեգիայի խորհրդարանական ընտրությունների ժամանակ «Ազգային միասնություն» կուսակցությունը հավաքեց 2,2 % ձայն, ինչը նույնիսկ մեկ մանդատ ստանալու հնարավորություն չէր տալիս։ 1934 թվականի տեղական ինքնակառավարման մարմինների ընտրություններում կուսակցությունը հավաքում է 1,5 %, իսկ 1936 թվականի խորհրդարանական ընտրություններում մինչև 1,8 % ձայն։ 1937 թվականի տեղական ինքանկառավարման ընտրույթուններում հավաքում է ընդամենը 0,06 % ձայն։
Կուսակցությունը հիմնականում աջակցություն էր ստանում Նորվեգիայի հյուսիսային շրջաններում, ինչպես նաև Արևելյան Նորվեգիայի գյուղական համայնքներում։ Արևմտյան Նորվեգիայում «Ազգային միասնությունը» չափազանց թույլ էր՝ որոշ տեղերում նույնիսկ չստանալով ոչ մի աջակցություն։
Քվիսլինգն ու իր համախոհները լայնորեն օգտագործում էին հին սկանդինավյան խորհրդանիշներ՝ այդպիսով ցույց ընդգծելով, որ իրենք ունեն «վիկինգների ոգին» և «հերոսական նախագերմանական անցյալը»։ Կուսակցության մարտական ջոկատները ստացան «հիրդ» (Hird) անվանումը՝ ընդօրինակելով սկանդինավյան կոնունգներին։
1940 թվականի ապրիլի 9-ին Նացիստական Գերմանիայի կողմից Նորվեգիայի օկուպացիայից հետո 1940 թ․–ին «Ազգային միասնությունը» սկսեց համագործակցել գերմանական օկուպացիոն զորքերի հետ՝ չնայած մեծ աջակցություն չստացավ բնակչության շրջանում։ Կուսակցությունը որոշ քանակով նոր անդամներ ունեցավ, հիմնականում՝ պետական մարմինների աշխատակիցներ, ովքեր այդ կերպ փորձում էին նվազեցնել գերմանացիների ներկայությունը պետական կառավարման մարմիններում։ Եթե մինչև 1940 թվականը կուսակցության անդամների հիմնական մասը բուրժուազիայի ներկայացուցիչներ էին, ապա դրանից հետո կուսակցությունում աշխատավորների թվաքանակը կազմեց 30 %: Այսպիսով «Ազգային միասնությունը» դարձավ միջդասակարգային կուսակցություն։ 1943 թվականի աշնանը կուսակցությունը հասավ իր քանակական բարձրակետին՝ 43000 անդամ (այսինքն՝ երկրի չափահաս բնակչության 1,5 %-ը) ։
1940-1945 թվականներին կուսակցությունը, կարելի է ասել, դարձավ գերմանական օկուպացիոն ուժերի՝ Նորվեգիայի ղեկավար մարմինը։ 1940 թվականի սեպտեմբերի 25-ին գերմանական ռեիխսկոմիսար Յոզեֆ Տերբովենը «Ազգային միասնությունը» հայտարարեց Նորվեգիայի միակ օրինական քաղաքական ուժը։ Գերմանական ուժերի կողմից Նորվեգիայի օկուպացիայի ընթացքում «Ազգային միասնություն» կուսակցության առաջնորդ Վիդքուն Քվիսլինգը զբաղեցրեց Նորվեգիայի վարչապետի, այնուհետև նախագահ-նախարարի պաշտոն։
Երկրորդ համաշխարհային պատերազմում գերմանացիների նահանջից և պարտությունից հետո հակահիտլերյան երկրների զորքերը մտան Նորվեգիա։ 1945 թվականի մայիսի 8-ին «Ազգային միասնություն» կուսակցության առաջնորդները, այդ թվում՝ Քվիսլինգը, ձերբակալվեցին։
Կուսակցական բազմաթիվ անդամներ դատապարտվեցին տարբեր տարիների ազատազրկման, իսկ նրանց ղեկավար Վիդքուն Քվիսլինգը գնդակահարվեց Աքերսհուս ամրոցում։
Աղբյուրներ
Կատեգորիա:Արգելված կուսակցություններ Կատեգորիա:Նորվեգիայի կուսակցություններ Կատեգորիա:Նացիստական կուսակցություններ Կատեգորիա:Երկրորդ համաշխարհային պատերազմ
2K Czech
2K Czech, 2K Games-ի դուստր ընկերություն, ավելի վաղ շրջանում հայտնի էր որպես՝ Illusion Softworks ինքնուրույն ստուդիա։ Մասնագիտացված է համակարգչային խաղերի մշակման ոլորտում։ Գրասենյակները տեղակայված են եղել Բրնոյում և Պրահայում։ 2017 թվականին 2K Czech-ը միացվեց Hangar 13-ին։
Illusion Softworks
Ընկերությունը հիմնադրվել է որպես՝ Illusion Softworks։ Հիմնադրվել է 1997 թվականին, Պյոտր Վոխոզկաի կողմից։ Illusion Softworks-ը զբաղվում է հիմնականում համակարգչային խաղերի մշակմամբ, նախատեսված անհատական համակարգիչների և խաղային համակարգերի համար։
2002 թվականին ընկերությունը թողարկեց Mafia: The City of Lost Heaven խաղը, որը ընկերության մեծ հաջողություններ բերեց, և արժանացավ մի շարք մրցանակաների տարբեր ԶԼՄ-ների կողմից։
2K Czech
2008 թվականի հունվարին Illusion Softworks ընկերությունը գնվեց Take-Two Interactive ընկերության կողմից, դառնալով 2K Czech։
2010 թվականին թողարկվեց Mafia II խաղը, որը ընդհանուր առմամբ արժանացավ բարձ և դրական գնահատականների։ 2011 թվականին ընկերությունը թողարկեց Top Spin 4 խաղը։ Նույն տարում հայտնի դարձավ, որ Բրոնում գտնվող գրասենյակից 40 աշխատակից և Պրահայի գրասենյակից 10 աշխատակից հեռացվեցին աշխատանքից։
2014 թվականին Պրահայի գրասենյակը փակվեց, մնաց միայն Բրնոյում տեղակայված։ Փակված ընկերության աշխատակիցների մի մասը տեղափոխվեց Նովատո քաղաքում տեղակայված գրասենյակ։ Սա պատճառ հանդիսացավ, որ Mafia շարքի նոր խաղի մշակումը տեղափոխվեց ԱՄՆ ։ Ավելի ուշ հայտնի դարձավ, որ 2K Czech ընկերությունը կունենա Mafia III խաղի մշակմանը, սակայն խաղի հիմնական մշակումը իրականացնում էր Hangar 13-ին, որը նույնպես համարվում 2K ընկերության դուստր ընկերություն ։
2017 թվականի հուլիսին 2K Czech ընկերությունը միավորվեց Hangar 13 ընկերության հետ ։
Արտաքին հղղումներ
Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ընկերություններ Կատեգորիա:Ստուդիաներ Կատեգորիա:Համակարգչային խաղեր արտադրողներ այբբենական կարգով
Կենսաօրգանական քիմիա
Կենսաօրգանական քիմիան օրգանական քիմիայի բաժիններից մեկն է, որն ուսումնասիրում է կենդանի օրգանիզմներում նյութափոխանակությանը մասնակցող օրգանական միացությունները (զանազան դասերի և շարքերի պատկանող), որոնց կազմում հանդիպում են մոտ 20 տարրեր։
Կենդանի օրգանիզմներից անջատված միացությունների կազմի մեջ մտնող տարրերի գերակշռող մասը կազմում են ածխածինը և ջրածին, այդ իսկ պատճառով օրգանական միազությունները ուսումասիրող գիտությունը անվանում են նաև ածխածնի միացությունների քիմիա։ Այդ միացությունների կազմում հանդիպում են նաև O, N, S, P տարրերը, որոնք կոչվում են օրգանոգեն և մտնում են կյանքի համար անհրաժեշտ միացությունների կազմի մեջ։
Նյութափոխանակությանը մասնակցող միացությունները կոչվում են մետաբոլիտներ։ Կարևորագույն մետաբոլիտներ են բիոպոլիմերները (սպիտակուցներ, նուկլեինաթթուներ, պոլիսախարիդներ)՝ բոլոր կենդանի օրգանիզմների կառուցվածքային հիմքը և բիոռեգուլյատորները (ֆերմենտները, հորմոններ, նեյրոմեդիատորներ, վիտամիններ), որոնք կարգավորում են նյութափոխանակությունը ։
Մեթոդներ
Մինչև օրգանական քիմիայի զարգացումը որպես գիտություն, բազմաթիվ, այսպես կոչված, բնական ծագում ունեցող միացություններ (բույսերից և կենդանի օրգանիզմներից անջատած) օգտագործվում էին զանազան հիվանդությունների բուժման համար, որպես օծանելիքներ, սոսինձներ և տարբեր այլ խնդիրների լուծման նպատակներով։ Այդ նյութերը օգտագործվում էին առանց նրանց քիմիական կազմը և կառուցվածքը իմանալու, ելնելով նրանց արդեն հայտնի հատկություններից։ Դարեր շարունակ հայտնի էին ցիտրուսների բուժիչ հատկությունները, մինչև 1933 թվականը անջատվեց և ուսումնասիրվեց նրանց ակտիվ գործող բաղադրամասի՝ վիտամին C-ի (ասկորբինաթթվի) քիմիական կառուցվածքը։ Այժմ վերածնունդ է ապրում հետաքրքրությունը դեպի ժողովրդական բժշկությունը։
Բնական աղբյուրներից անջատվում և մանրակրկիտ ուսումնասիրվում են բազմաթիվ բուժիչ հատկություններով օժտված միացություններ։
Միացությունների կառուցվածքների բացահայտում
Միացությունների կառուցվածքների բացահայտումը հնարավորություն է տալիս մշակել նրանց սինթեզի եղանակները և արդյունաբերական ծավալներով արտադրումը։ Օրինակ, վիտամին C-ի սինթեզի եղանակը մշակվել է դեռևս 1933 թվականին, իսկ այժմ յուրաքանչյուր տարրի ամբողջ աշխարհում սինթեզվում է մոտ 40 տոննա վիտամին C։
Հիմնական խնդիրներ
Կենսաօրգանական քիմիայի հիմնական խնդիրներից են՝
Գրականություն
Կատեգորիա:Կենսաքիմիա Կատեգորիա:Քիմիայի բաժիններ
Սխինուսա
Սխինուսա (Σχοινούσα), Հունաստանին պատկանող կղզի Եգեյան ծովում՝ Կիկլադյան կղզեախմբում։
2011 թվականի վարչատարածքային բաժանման վերաբերյալ բարեփոխումներից հետո կղզին մտնում է Նաքսոս և Փոքր Կիկլադյան կղզիներ տարածաշրջանային միավորի կամ նոմոսի կազմի մեջ։
Ըստ 2011 թվականի մարդահամարի տվյալների՝ Սխինուսա կղզու բնակչությունը կազմում է 256 մարդ։
Աշխարհագրություն
Սխինուսա կղզին գտնվում է Հունաստանի հարավ-արևելքում՝ Եգեյան ծովում՝ Կիկլադյան կղզեախմբում։ Այն գտնվում է Նաքսոս կղզուց դեպի հարավ՝ Փոքր Կիկլադյան կղզիների կազմում։
Համարվում է չորրորդ և ըստ բնակչության՝ երկրորդ խոշորագույն կղզին Փոքր Կիկլադներում։ Կղզու տարածքում կան երեք հիմնական բնակավայրեր։ Խորան Սխինուսա կղզու մայրաքաղաքն է, Մերսինին՝ անդրծովյան նավահանգիստը, իսկ Մեսարիան միջին մեծության քաղաք է։
Կղզու տնտեսության գլխավոր ճյուղերն են զբոսաշրջությունն ու ձկնորսությունը։
Պատմություն
Կղզու անվանման ծագումն անհայտ է։ Ենթադրվում է, որ այս անունը գալիս է Վենետիկի հանրապետության տիրապետության շրջանից և կոչված է ի պատիվ վենետիկյան ազնվական Սխինոզայի։
Կղզում նկատվում է Կիկլադյան քաղաքակրթության ազդեցությունը։
Բնակչություն
Ըստ 2011 թվականի մարդահամարի տվյալների՝ կղզու բնակչությունը կազմում է 256 մարդ։ Կղզու բնակիչները հույներն են, որոնք խոսում են հունարենով։
Ծանոթագրություններ
Կատեգորիա:Հունաստանի կղզիներ
Ուգո Կամպանյարո
Ուգո Արմանդո Կամպանյարո (Hugo Armando Campagnaro, ), արգենտինացի ֆուտբոլիստ, կենտրոնական պաշտպան։ Հանդես է գալիս իտալական «Պեսկարա»-ի կազմում։
Կարիերայի սկիզբ
Կամպանյարո սկսել է իր կարիերան «Դեպորտիվո Մորոն»-ի կազմում։ Նա թիմի կազմում հանդես է եկել Արգենտինայի երկրորդ և երրորդ դիվիզիոնների շրջանակներում։
2002 թվականին տեղափոխվել է իտալական «Պյաչենցա», որի կազմում անցկացրել է 5 մրցաշրջան։
2007 թվականի ամռանը Հյուգո Կամպանյարոն տեղափոխվել է «Սամպդորիա» և սկսել է նախապատրաստվել Ինտերտոյի գավաթի խաղարկությանը ։ Ֆուտբոլիստի տրանսֆերը արժեցել է 1.5 միլիոն եվրո։
«Նապոլի»
2009 թվականի հուլիսի 9-ին 7 միլիոն եվրոյի դիմաց Կամպանյարոն տեղափոխվել է «Նապոլի»։ Նա թիմի հետ կնքել է 4 տարվա պայմանագիր ։
Կամպանյարոն իր նորամուտի հանդիպումն անցկացրել է 2009 թվականի օգոստոսի 23-ին՝ Սերիա A-ի շրջանակներում կայացած «Պալերմո»-ի դեմ խաղում, որն ավարտվել է 2-1 հաշվով. ։ 2010 թվականի մարտին նա խփել է իր առաջին գոլը իտալական ակումբի կազմում՝ «Սան Սիրո» մարզադաշտում կայացած «Միլան»-ի դեմ խաղում։ Հանդիպումն ավարտվել է 1-1 հաշվով, իսկ Կամպանյարոն իր գոլը խփել է Էզեկիել Լավեսիի կատարած գոլային փոխանցումից հետո ։ Իր առաջին մրցաշրջանի ընթացքում Հյուգոն մասնակցել է 30 հանդիպման, որից 28-ը Իտալիայի առաջնության շրջանակներում։
2010/11 մրցաշրջանի ընթացքում Ուգո Կամպանյարոն դարձել է իտալական թիմի առանցքային ֆուտբոլիստներից մեկը։ Նա օգնել է թիմին առաջնության շրջանակներում գրավել 3-րդ հորիզոնականը և նվաճել Չեմպիոնների լիգայի խմբային փուլի ուղեգիր ։ Նա մասնակցել է 39 հանդիպման։ Եվրոպական մրցաշարերում իր նորամուտը Ուգոն նշել է «Էլֆսբորգ»-ի դեմ խաղում։ Նա խաղադաշտում անցկացրել է 17 րոպե, իսկ հանդիպումն ավարտվել է 2-0 հաշվով՝ իտալական ակումբի հաղթանակով ։
2011/12 մրցաշրջանի ընթացքում ֆուտբոլիստը նվաճել է իր առաջին մրցանակը՝ դառնալով Իտալիայի գավաթակիր։ Նա մաբողջությամբ մասնակցել է եզրափակիչ հանդիպմանը, որտեղ «Նապոլի»-ն 2-0 հաշվով հաղթել է Իտալիայի չեմպիոն «Յուվենտուս»-ին ։ Իր կարիերայում առաջին անգամ նա ամբողջական հանդիպում է անցկացրել Եվրոպական մրցաշարերում 2011 թվականի սեպտեմբերի 14-ին՝ մասնակցելով «Մանչեսթեր Սիթի»-ի դեմ հանդիպմանը։ «Նապոլի»-ն Չեմպիոնների լիգայի այդ մրցաշրջանում հասել է մինչև 1/8 եզրափակիչ։
2013 թվականի հուլիսի 1-ին Կամպանյարոյի պայմանագրի ժամկետը սպառվել է, և նա հեռացել է թիմից։
«Ինտեր»
2013 թվականի հուլիսի 6-ին Ուգո Կամպանյարոն միացել է «Ինտերին» և թիմի հետ կնքել է 2 տարվա պայմանագիր։ Իր նորամուտը միլանյան ակումբի կազմում արգենտինացին նշել է Իտալիայի գավաթի խաղարկության շրջանակներում կայացած «Ցիտադելա»-յի դեմ խաղում, որն ավարտվել է 4-0 հաշվով ։ Նա դաշտ է դուրս եկել 65-րդ րոպեին։
Իտալիայի առաջնության շրջանակներում նա իր առաջին հանդիպումն անցկացրել է օգոստոսի 25-ին՝ «Ջենոա»-յի դեմ խաղում ։ Հանդիպումն ավարտվել է 2-0 հաշվով՝ «Ինտեր»-ի հաղթանակով։
Եվրոպական մրցաշարերում իր դեբյուտը ֆուտբոլիստը նշել է Եվրոպայի լիգայի 2014/15 մրցաշրջանի ընթացքում կայացած «Դնիպրո»-ի դեմ խաղում ։
«Պեսկարա»
2016 թվականի ամռանը Ուգո Կամպանյարոն տեղափոխվել է «Պեսկարա»։
Միջազգային կարիերա
Արգենտինայի ազգային հավաքականի կազմում իր նորամուտը Ուգո Կամպանյարոն նշել է 2012 թվականի փետրվարի 29-ին՝ Շվեյցարիայի հավաքականի դեմ կայացած ընկերական խաղում։ Հանդիպումն ավարտվել է 3-1 հաշվով՝ արգենտինացիների հաղթանակով։
2014 թվականին Կամպանյարոն մասնակցել է աշխարհի առաջնությանը ։ Նա մասնակցել է միայն Բոսնիա և Հերցեգովինայի հավաքականի դեմ խաղին, որն ավարտվել է 2-1 հաշվով ։ Նա հավաքականի կազմում դարձել է Աշխարհի առաջնության արծաթե մեդալակիր։
Արտաքին հղումներ
Կատեգորիա:1980 ծնունդներ Կատեգորիա:Հունիսի 27 ծնունդներ Կատեգորիա:Ֆուտբոլի պաշտպաններ Կատեգորիա:Սամպդորիայի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Hurts
Hurts, անգլիական երաժշտական խումբ։ Ստեղծվել է Մանչեստր քաղաքում 2009 թվականին։ Նրանց առաջին երկու ալբոմները `«Happiness»-ը և «Exile»-ը հայտնվել են Մեծ Բրիտանիայի, Գերմանիայի, Ավստրիայի, Շվեյցարիայի, Լեհաստանի և Ֆինլանդիայի լավագույն 10 ալբոմների ցանկերում։
Խումբը մասնակցել է մի շարք բարեգործական ակցիաների։ 2010 թվականի հոկտեմբերի 14-ին Hurts խումբը ելույթ ունեցավ Բեռլինում «Բեմբիի տուրքը» անունը կրող բարեգործական կազմակերպության, որը զբաղվում է առանց ծնողական խնամքի մնացած երեխաների հարցերով ։ 2010 թվականի նոյեմբերի 17-ին «Little Noise Sessions» անունը կրող բարեգործական երեկույթի շրջանակներում ելույթ ունեցան Լոնդոնում, որը կազմակելվել էր «Մենկապ»-ը, իսկ բարեգործական համերգի գլխավոր նպատակը հավաքել գումար մտավոր խնդրիներ ունեցող երեխաների համար ։
2013 թվականի փետրվարին Hurts-ը մասնակցեց գերմանական «N-JOY» անունը կրող ռադիոկայանի կազմակերպած բարեգործական ծրագրին, որի մասնակիցները ամբողջ տարվա ընթացքում թողել են իրենց ինքնագրերը տոնածառի խաղալիքների վրա, որը հետագայում վաճառվել է «NDR» անունը կրող աճուրդում 1500 եվրոյով ։ 2013 թվականի մարտի 7-ին Hurts-ը իր «Miracle» երգով մասնակցեց բարեգործական հեռուստամարաթոնին BBC Three հեռուստաընկերության եթերում, որից ստացված հասույթը փոխանցվեց Եթովպիայումապրող քաղցած մարդկանց ։ 2013 դեկտեմբերին Hurts խմբի անդամների ինքնագրերով ակուստի կիթառը վաճառվեց «Lichtblicke» անունը կրող բարեգործական աճուրդի ընթացքում, որը ֆինանասական օգնություն է տրամադրում Հյուսիսային Հռենոս-Վեսթֆալիայում (Գերմանիա) ապրող երեխաներին և նրանց ընտանիքներին ։ Թեոին լուսնկարահանել է Բրայան Ադամսը 2016 թվականի օրացույցի համար, որից ստացված ամբողջ  շահույթը փոխանցվել «Hear the World» անունը կրող բարեգործական ֆոնդին։ Hear the World («Լսել աշխարհը») ֆոնդի նպատակն է ուշադրություն հրավիրել թույլ լսողների սոցիալական և հոգեբանական խնդիրների վրա ֆինանսական և հոգեբական օգնություն տրամադրել նրանց ։
Անվանում
Խմբի անունն ունի երկու բացատրություն։ Առաջինը, որպես չափման միավոր (հանգիստ վիճակում մարդու սիրտը բաբախում է 1 Հց հաճախականությամբ, գերմաներենից (Herz) թարգմանաբար նշանակում է սիրտ),իսկ երկրորդը՝ անգլերենից թարգմանաբար "Hurt" նշանակում է տառապանք, հոգեկան ցավ   ։
Խմբի ստեղծման պատմություն. 2005-2009 թվականներ
Խումբը բաղկացած է երկու անդամից՝ Թեո Հաթչքրաֆթ և Ադամ Անդերսոն։ Նրանք ծանոթացել են 2005 թվականի նոյեմբերին մանչեստրյան ակումբներից մեկում, որը կոչվում է 42nd Street։ Զրուցելով միասին նրանք պարզել են, որ երկուսն էլ ունեն նույն երաժշտական ճաշակը և երկուսն էլ ցանկանում են երգել խմբում։ Սկզբում նրանք փոխանակել են երգի բառերն ու երաժշտությունը էլեկտրոնային փոստի միջոցով, իսկ արդեն 2006 թվականի մարտին նրանք իրենց մի քանի ընկերների հետ ստեղծում են «Bureau» խումբը։ Սակայն այն 2007 թվականին լուծարվում է, իսկ Թեոն ու Ադամը ստեղծում են «Daggers» խումբը։ Սակայն 2009 թվականի հունվարի 30-ին Daggers գրեց էր իր լուծարման մասին Myspace-ի  իր էջում ։
Հիմա արդեն Hurts կոչվող դուետը այս էտապում Ժոսեֆ Կրոսսի օգնությամբ փորձում էր զարգացնել խումբը ։ Նրանք անձամբ նկարել են սիրողական տեսահոլովակ «Wonderful Life» երգի համար՝ այդ տեսահլովակի վրա ծախսելով ընդամենը 20 ֆունտ ստերլինգ ։ Տեսհոլովակի ՅուԹյուբում ներբեռնվելուց հետո (2009 թվականի ապրիլի 21-ին) շատ արագ տարածվեց, որպես վրիուսային հոլովակ և հավաքեց 20 միլիոն դիտում 2010 թվականի նոյեմբերի 14-ի դրությամբ  և հայտնվեց ՅուԹյուբի 200 ամենաշատ դիտված տեսահոլովակների ցանկում։ Հուլիսին խումբը պայմանագիր է կնքում Sony ձայնագրման ընկերության լեյբոլ RCA Records- հետ, որ կառավարվում է հայտնի Բիֆ Ստանդարտի կողմից   ։
Չնայած նրան, որ Թեոն և Ադամը համերգեր չէին տալիս 2009 թվականին նրանք սկսեցին հաստատուն կերպով ավելացնել իրենց երկրպագուների թիվը այն բանից հետո, երբ նրանք իրենց Myspace սոցիալական ցանցի իրենց էջում սկսեցին հրապարակել իրենց դուետի ձայնագրությունների սկզբնական տարբերակները և հուլիսի 27-ին The Guardian թերթը նրանց անվանեց «Օրվա խումբ» ։ Դա բավականին մեծ աղմուկ հանեց խմբի շուրջ, իսկ դեկտեմբերի 7-ին հայտնի դարձավ, որը խումբը ընդգրկվել էր BBC-ի կազմած Sound of 2010 ցանկում, որը կազմվում է երաժշտական քննադատների և գործիչների ամենօրյա հարցման հիման վրա։ ։ Բրիտանական BBC Radio 1 ռադիոկայանի եթերում խմբի «Wonderful Life» երգի հայտնվելուց հետո նրանք դեկտեմբերի 9-ին հրավիրեցին «Maida Vale Studios» անունը կրող լոնդոնյան ձայնագրման ստուդիա Հյու Ստեֆանսի ռադիոշոուին մասնակցելու համար, որտեղ նրանք կատարեցին «Illuminated» և «Silver Lining» երգերը ։
2010—2012 թվականներ․ Happiness
2010 թվականի սկզբներին Hurts խումբը հայնտվեց Sound of 2010-ի չորրորդ հորիզոնականում իրենցի առաջ թողնելով Էլլի Գոլդինգ-ին Marina and the Diamonds-ին և  Delphic-ին ։ Հունվարի 7-ին Զեյն Լոուի ռադիոշոուի ընթացքում ներկայացվեց խմբի«Blood, Tears & Gold» երգը, իսկ երեք օր հետո նրանց յութուբյան ալիքում հայտնվեց այդ երգի տեսահոլովակը, որը Hurts-ը սեփական ուժերով էր պատրաստել։
Հունվարի 18-ին Արթուր Բեյքերը թողարկեց «Wonderful Life» երգի ռեմիքս տարբերակը, իսկ ձայներիզների վրա պստկերծավ էին Թեոյի և Ադամի դիմանկարները ։ Hurts-ը առաջին անգամ հանրության առաջ ելույթ ունեցավ հունվարի 22-ին «Michalsky Stylenite» անունը կրող միջոցառման ժամանակ, որը տեղի է ունեցել գերմանական նորաձևության շաբաթվա ընթացքում։ Որից հետո խումբը մեկնեց Շվեդիա Յոհան Կվանտի «Pellerin» անունը կրող ձայնագրման ստուդիա, որպեսզի սկսեն Happiness ալբոմի ձայնագրման աշխատանքները ։ Hurts-ը իր առաջին ամբողջական ելույթն է ունեցել 2010 թվականի փետրվարի 22-ին Սուրբ Ֆիլիպ և Ստեֆան եկեղեցում (St Philip's with St Stephen's Church), որը գտնվում է Սոլֆորդ-ի հին թաղամասում ․ «Ես նրան տեսնում էի ամեն օր համալսարան գնալու ճանապարհին, – ասում էր Թեոն, – Ես միշտ մտածում էի, որ մի օր նվագելու եմ այնտեղ»։ Համերգին երաժիշտների քանակը նվազագույնն էր․ Թեոն, Ադամը թմկահարը և ստեցնահարը ինչպես նաև նրանց միացել էր Ռիչարդը (Richard Knight Tenor)՝ օպերայի երգիչ, որին Թեոն վարձել էր այն բանից հետո, երբ տեսել էր նրան «Պենզասի ծովահեններ»-ը մյուզիքլի գլխավոր դերում։ Նստարանների վրա գրված էին երգերի բառերը իսկ նրանց վերնագրերում գրված էին եկեղեցական շարականներից տողեր  ։ Այս ելույթին հաջորդեցին Լոդոնի  «Wiltons Music Hall» անունը կրող համերգասրահում տեղի ունեցած համերգը, իսկ հետո Գերմանիայի Բեռլին և Քյոլն քաղաքնում տեղի ունեցած համերգները։
Մարտին «Wonderful Life» երգը հայնտվեց եվրոպապակն տարբեր ռադիոկայաննների եթերներում։ Ինչպես հայտնում է Hurts խմբի մենեջեր Մետտ Վայնսը Music Week թերթին, նրանց նպատակը խմբի միառժամանակ Եվրոպայում և Ասիայում երգի թողարկելն է եղել։ Սինգլը դարձավ ռադիոհիթ ամբողջ գարնան ընթացքում այնպիսի երկներում ինչպիսիք են Դանիայան, Կիպրոսը և Ռուսաստանը։ Մարտի 10-ին BBC Radio 1 ռադիոկայանի Հյու Ստիվենսի ռադիոհաղորդման ընթացքում տեղի ունեցավ խմբի առաջին ՝ «Better Than Love»  սինգլի շնորհանդեսի արարաողությունը NME Radar շրջագայություն-ից հետո (մայիսի 24-ին) երգը հասանելի դարձավ թվային ներբեռնման համար և գրավեց 50-րդ հորիզոնականը  Մեծ Բրիտանիայի սինգլների հիթ-շքերթ։
Հունական ռադիոյում հաջողության ալիքից հետո Hurts-ին հրավիրեցին ելույթ ունենալ MAD Video Music Awards անունը կրող մրցականբաշխության ժամանակ 11000 հանդիսականի առաջ, որը տեղի ունեցավ հուլիսի 15-ին Աթենքում։ Ինչպես նաև հուլիսին հայտարարվեց, որ խումբը երգ է ձայնագրել Քայլի Մինոուգի հետ ։ Քայլին հետագայում պատասխանեց հաճոյախոսությամբ կատարելով «Wonderful Life» երգը BBC Radio 1 ռադիոկայանի «Live Lounge» ռադիոհաղորդման ժամանակ։ 2010 թվականի հունիսին հայտնի դարձավ նրանց դեբյուտային ալբոմի անվանումը․ այն կոչվեց «Happiness»։ Ալբոմի թողարկման ամսաթիվը 2010 թվականի օգոստոսի 16-ին տեղափոխվեց սեպտեմբերի 6-ին։ Hurts-ը ամբողջ ամառվա ընթացքում ելույթ ունեցավ բազմաթիվ երաժշտական փառատոններում դրանց թվում են Մեծ Բրիտանիայում տեղի ունեցող «V Festival»- և «T in the Park» անունները կրող փառատոնները։ «Wonderful Life» սինգլը Գերմանիայում թողարկվեց օգոստոսի 6-ին և զբաղեցրեց երկրորոդ հորիզոնականը  Գերմանիայի սինգլների հիթ-շքերթ-ում։ Այն թողարկվեց նաև Մեծ Բրիտանիայում և գրավեց 21-իդ հորիզոնականը դառնալով նրանց առաջին սինգլը որը հայտնվել է Մեծ Բրիտանիայի լավագույն 40 սինգյների ցանկում։  Happiness ալբոմը ձայնագրվել է Մանչեստրի «Sunshine Dance Studios» ձայնագրման ստուդիայում, իսկ «Pellerin» ալբոմը ձայնագրվել է Շվեդիայի Գյոտեբորգ քաղաքում պրոդյուսեր Յոհանսոն Կվանտի հետ համատեղ։ Ալբոմները թողարկվեցին սեպտեմբերի 6-ին։ «Pellerin» ալբոմը  զբաղեցրեց չորորոդ հորզոնականը Մեծ Բրիտանիայի երաշժտական ալբոմների հիթ-շքերթ-ում։ Ալբոմը առաջին մեկ շաբաթվա ընթացքում վաճառվեց 25000 օրինակով և դարձան 2010 թվականին ամենաարագ վաճառված դեբյուտային ալբոմը Մեծ Բրիտանիայում году  ։ Հոկտեմբերին Hurts-ը մեկնեց իր առաջին սոլո-շրջագայության ՄԵծ Բրաիտանիայում, որի ընթացքում խումբը ելույթ ունեցավ Բրայթոնում, Լիդսում, Գլազգոում, Բիրմինգհեմում, Բրիստոլում, Լոնդոնում և Մանչեստրում։ Նրանց երրորդ՝ «Stay» սինգլը թողարկվեց նոյեմբերին գրավելով 50-րդ հորզոնականը բրիտանական հիթ-շքերթում։ Այդ ընթացքում «Wonderful Life» սինգլը Գեմանիայում դարձավ պլատինե վաճառվելով 500000 օրնակով։ Նրանք նոմիացվել են նաև MTV եվրոպական երաժշտական մրցանակաբաշխությունը «Տարվա առաջընթաց» անվանակարգում։ Hurts-ը 2010 թվականը ավարտեց դեկտեմբերին՝ ելույթ ունենեալով Scissor Sisters-ի շրջագայության ընթացքում երգելով «All I Want for Christmas Is New Year’s Day» անունը կրող սինգլը, որը ազատ կարելի է ներբեռնել iTunes-ից։ Happiness ալբոմը խմբի երկրորոդ ալբոմն է, որը վերադարձավ բրիտանական լավագույն 30 սինգլների հիփ-շքերթ 2011 թվականի փետրվարին բրիտանական շրջագայությունից, ինչպես նաև խմբի հեռուստատեսության եթերում հայտնվելուց՝ հատկապես Գերման Նորթոնի հեռուստահաղորդմանը մասնակցելուց հետո։ 2011 թվականի փետրվարի 23-ին Hurts-ը հաղթեց NME Awards անունը կրող մրցանակաբաշխության ընթացքում «Լավագույն նոր խումբ» անվանակարգում։ Մրցանականբաշխության ընթացքում խումբը կատարել է «Wonderful Life» երգը։
«Sunday» ալբոմի չորրորդ սինգլը թողարկվեց Մեծ Բրիտանիայում, փետրվարի 27-ին և գրավեց 57-րդ հորիզոնականը բրիտանական հիթ-շքերթերում։ Այդ ընթացքում Գերմանիայում խմբի «Stay» սինգլը գրավեց երրորոդ հորիզոնականը գերմանական հիթ-շքերթներում։ Մարտին Գերմանիայում կայացած ECHO Awards անունը կրող մրցանակաբաշխության ընթացքում խումբը հաղթեց «Լավագույն միջազգային դեբյուտ» անվանակարգում։ Հինգերորոդ՝ «Illuminated» սինգլը թողարկվեց Մեծ Բրիտանիայում 2011 թվականին մայիսի 9-ին և բրիտանական հիթ-շքերթներում գրավեց 195 հորիզոնականը, չնայած նրան, որ 2010 թվականի սեպտեմբերին Sky1 հեռուստալիքի եթերում հեռարձակվող գովազդից հետո այդ երգը զբաղեցրել էր 68 հորիզոնականը բրիտանական հիթ-շքերթներում։
В 2011 թվականին խումբը իր հարցազրույցներից մեկում ասել, որ պլանավորում է շրջագայությունից հետո սկսել նոր ալբոմի ձայնագրման աշխատանքները և երկրորդ ալբոմի ձայնագրությունը կարող է ավելի դժվար լինել քան առաջինին ։
«Blood, Tears & Gold» թողարկվեց որպես սինգլ Գերմանիայում 2011 թվականի հոկտեմբերի 7-ին և զբաղեցրեց 39-րդ հորիզոնականը գերմանական հիթ-շքերթներում։ Happiness ալբոմի դելյուքս CD/DVD-ին թողարկվեց 2011 թվականի հոկտեմբերի 31-ին։ Ընդհանուր հաշվարկով Գերմանիայում ալբոմը վաճառվեց 400000 օրնակով և ձեռք բերեց «կրկնակի-պլատինե» կոչումը, Մեծ Բրիտանիայում ալբոմը վաճառվեց 150000 օրինակով և ընդգրկվեց Մեծ Բրիտանիայի լավագույն 200 ալբոմների շարքում։
2010-2011 թվականների ընթացքում խումբը ակտիվ կերպով ճանապարհորդեց ամբողջ աշխարհով մեկ իր Happiness Tour անունը կրող շրջագայության ընթացքում, որը հսկայական հաջողություններ ունեցավ։ Ակումբային խմբից նարանք դարձել էին արդեն կայացած երաժշտական խումբ, որը երգում է հազարավոր հանդիսականների համար։ 2011 թվականին նոյեմբերին Hurts-ը հայտարարեց, որ ավարտում է շրջագայությունը ։ 2011 թվականի նոյեմբերի 4-ին Hurts-ը տվեց իր վերջին համերգը Happiness Tour  համաշհարհային շրջայագության շրջանակներում, որը տեղի ունեցավ լոնդոնյան  «Brixton Academy» անունը կրող համերգասրահում, որտեղ նրանց միացավ Կայլի Մինոուգը «Devotion» և «Confide in Me» երգրեը կատարելու համար ։
2012 թվականի օգոստոսին երկար դադարից հետո խումբը սկսեց մասնակցել մի քանի փառատոնների այդ ձևով հայտարարաով իր վերադարձի մասին։ Happiness ալբոմը զբաղեցրեց հինգերորոդ հորիզոնական բրիտանակն հիթ-շքերթներում, ինչպես նաև այսօր այդ ալբոմը վաճառվել է արդեն ավելին քան 2000000 օրինակով։ Happiness ալբոմը սերտիֆիկացված է որպես ոսկե ձայնասկավառակ Մեծ Բրիտանիայում և Ավստրիայում, կրկնակի-պլատինե՝ Գերմանիայում և Ֆինլանդիայում և պլատինե՝ Լեհաստանում, Շվեցարիայում և Ռուսաստանում։
2012—2014 թվականներ․ Exile
2012 թվականին սեպտեմբերին խումբը հայտարարեց, որ երկրորդ ալբոմի ձայնագրման աշխատանքները արդեն սկսվել են։ Մեկ ամիս հետո իրենց ֆեսբուքյան էջում նրանք հայտնեցի, որ ալբոմի ձայանգրման աշխատանքները ավարտվել են և նրանք այս անգամ էլ աշխատել են պրոդյուսեր Յոհանսոն Կվենտի հետ ։ 2012 թվականի դեկտեմբերի 14-ին Hurts-ը հայտարարեց, որ իրենց երկրորոդ ստուդիական Exile ալբոմը կթողարկվի 2013 թվականի մարտի 11-ին, որը հասանելի էր ներբեռնման համար iTunes-ում։ Այդ ժամանակ նրանց յություբյան «HurtsVEVO» ալիքում տեղադրվեց նոր ալբոմից մի հատված, որը պարունակում էր խմբի նոր «The Road» տրեկը. Осенью 2013 года этот ролик был номинирован на UK Music Video Awards в категории Лучший музыкальный рекламный ролик на телевидении или онлайн ։
2013 թվականի հունվարի 4-ին BBC Radio 1 ռադիոկայանի եթերում տեղի ունեցավ նրանց նոր ալբոմից «Miracle» սիլգլի շնորհանդեսը։ Տեսահոլովակը, որի ռեժիսորը Կրիս Տյորնասն էր յություբյան իրեն ալիքում հայտնվեց փետրվարի 4-ին, բայց որը շուտով ջնջվեց մի պատճառով, որը այդպես էլ չպարզվեց։ Նկարահանվեց երկրորոդ տեսահոլովակը, որը հասանելի դարձավ փետրվարի 23-ին։ Սինգլը գրավեց 23-րդ տեղը գերմանական հիթ-շքերթներում և 120-րդ տեղը բրիտանական հիթ-շքերթներում։
Փետրվարի 23-ին պարզ դարձավ, որ նրանց նոր ալբոմի «Help» տրեկի ձայնագրման աշխատանքներին կմասնակցի Էլթոն Ջոնը ։Exileալբոմը թողարկվեց 2013 թվականի մարտի 8-ին, որ աշխարհի տաս երկրներում հայնտվեց լավագույն տասնյակներում, գրավելով Գերմանիայում երրորոդ, իսկ Մեծ Բրիտանիայում իններորոդ հորիզոնակաները։ «Blind» երգը թողարկվեց որպես երկրորդ սինգլ մայիսի 20-ին իսկ «Somebody to Die For» հաջորդեց նրան որպես երրորդ սինգլ թողարկվելով հուլիսի 21-ին։ «Somebody to Die for» սինգլին կցված էր նաև գերմանական Selig խմբի «Ohne Dich» երգի քավեր տարբերակը։ 2013 թվականի ամռանը խումբը հայտնեց, որ արդեն սկսել է երրորդ ալբոմի ձայնագրման աշխատանքները և ի դեպ դա անում է շրջագայության ընթացքում հաշվի առնելով նրանց երկրորդ՝ Exile ալբոմի ձայնագրման աշխատանքների փորձը (նրանք իրենց երկրորդ ալբոմը ձայնագրել են շրջագայությունից հետո շատ կարճ ժամանակում ինչը շատ էքստրեմալ էր)։ Խումբը շարունակում էր իր Exile Tour անունը կրող եվրոպական շրջագայությունը, որը տեղի ունեցավ 2013 թվականի հոկտեմբեր և նոյեմբեր ամիսներին։ 2014 թվականի փետրվարի 27-ին խումբը միացավ Art on Ice անունը կրող շոու-շրջագայությանը, որի ընթացքում հայտնի երգիչ կատարոցները երգում են կենդանի նվագակցության ներքո ։
2015—2017 թվականներ․ Surrender
Անվանումը, թողարկման ամսաթիվը և երգացանկը Hurts-ի նոր, երրորոդ ստուդիական Surrender անունը կրող ալբոմի վերաբերյալ հայտարարվեց 2015 թվականի հունիսի 15-ին։ Ալբոմը թողարկվեց 2015 թվականի հոկտեմբերի 9-ին։ Ալբոմի պրոդյուսերները դարձան Ստյուարդ Պրայսը, Արիել Ռեյխշարդ-ը և Ջոնաս Քվանտ-ը, որոնք աշխատել են  Hurts-ի հետ նախորդ երկու ձայնասասկավառակների ձայնագրման ժամանակ։ Ալբոմի առաջին սինգլը դարձավ  «Some Kind of Heaven» անունը կրող երգը, որը թողարկվեց 2015 թվականի հուլիսի 31-ին այն հասանելի էր ներբեռնման համար iTunes-ում մայիսի 28-ից ։
Ազդեցությունը Hurts-ի գործունեության վրա
Hurts խմբի անդամները ասում են, որ իրենց դուր են գալիս և ոգեշնչում են Դեփեշ Մոդը, Tears for Fears-ը, Մայքլ Ջեքսոնը, Պրինսը և այլք, բայց ոչ ինչ-որ կոնկրետ մեկը  ։
Նրանց վրա ավելի մեծ ազդեցություն է թողել 1990-ականների երաժշտությունը, քան 1980-ական թվականներին։ ։
Ծանոթագրություններ
Կատեգորիա:Երաժշտական խմբեր Կատեգորիա:Բրիտանական երաժշտական խմբեր Կատեգորիա:Դուետներ Կատեգորիա:Անգլիական փոփ խմբեր Կատեգորիա:NME Awards մրցանակի դափնեկիրներ Կատեգորիա:RCA Records-ի արտիստներ
Շապեկոենսե
Շապեկոենսե (Associação Chapecoense de Futebol), բրազիլական ֆուտբոլային ակումբ Շապեկո քաղաքից, Սանտա Կատարինա նահանգ։ 2014 թվականից հանդես է գալիս Բրազիլիայի առաջնության A Սերիայում։
Թիմի մահը ավիավթարի ժամանակ
2016 թվականի նոյեմբերի 29-ին ինքնաթիռը, որը տեղափոխում էր թիմին 2016 թվականի Հարավամերիկյան գավաթի առաջին եզրափակիչ խաղին և որտեղ գտնվում էր 81 մարդ, վթարի է ենթարկվել Կոլումբիայի տարածքում ։
«Ատլետիկո Նասիոնալի» դեմ խաղին պետք է մասնակցեին.
Նախորդ տարիների հայտնի տարբերանշաններ
1: Տարբերանշանի վրա աստղերի քանակը խորհրդանշում է Սանտա Կատարինա նահանգի առաջնության ընթացքում տարած հաղթանակների քանակը։
Ազոտ
Ազոտ ( - ածուխ ծնող), քիմիական տարր, պարբերական աղյուսակի 5-րդ խմբի 7–րդ տարրը, քիմիական նշանը՝ N, ատոմային թիվը՝ 7, ատոմային զանգվածը՝ 14.0067:
Ազատ վիճակում անհամ և անհոտ գազ է, ջրում վատ է լուծվում։ Մոլեկուլը կազմված է 2 ազոտի ատոմներից (N2), որոնց կապը շատ ամուր է։ Բնության մեջ ազոտը կազմված է 14N (խառնուրդում բաղադրությունը՝ 99.63%) և 15N կայուն նուկլիդներից։ Արտաքին էլեկտրոնային մակերեսի կարգը 2s²2p³:
Ազոտի նեյտրալ ատոմի շառավիղը 0.074 նմ է, իոններինը. N3- - 0.132, N3+ - 0.030 և N5+ - 0.027 նմ։ Պարզ նյութ ազոտը (CAS-համարը 7727-37-9) բավականին իներտ գազ է, որը կազմում է երկիր մոլորակի մեկ քառորդը։
Հայտնագործում
1772 թվականին Հենրի Կավենդիշը իրականացրել է հետևյալ փորձը. նա բազմիցս օդ է բաց թողել այրվող քարածխի վրա, որի արդյունքում առաջացավ նստվածք, որը Կավենդիշը անվանեց խեղդող օդ։ Ազոտը հայտնագործվել է 1772 թվականին շոտլանդացի գիտնական Դանիել Ռեզերֆորդի կողմից՝ ածխի, ծծմբի, գազային ֆոսֆորի այրման արգասիքները ծծմբական լուծույթի միջով անցկացնելիս (այս դեպքում այն չի կլանվում՝ ի տարբերություն CO2-ի)։
Շուտով ֆրանսիացի քիմիկոս Անտուան Լավուազիեն եկավ եզրակացության, որ այդ «խեղդող» գազը մտնում է մթնոլորտի բաղադրության մեջ և անվանեց այն «azote» (ἄζωτος (ազոտոս), անկենդան)։ 1784 թվականին անգլիացի քիմիկոս Հենրի Կավենդիշը բացահայտեց ազոտի առկայությունը սելիտրայում (այստեղից գալիս է ազոտի լատինական անվանումը, որն առաջարկվել է ֆրանսիացի քիմիկոս Ժան Անտուան Շապտալի կողմից 1790 թվականին իր «Քիմիական տարրեր» գրքում։
Անվան ծագում
Մոտ 200 տարի առաջ գիտնականները հայտնաբերեցին, որ մթնոլորտում պարունակվում է այնպիսի մի գազ, որը պիտանի չէ շնչառության համար և չի նպաստում այրմանը։ Պարզվեց նաև, որ մթնոլորտը հիմնականում (4/5 մասով) կազմված է այդ գազից։ Նոր հայտնաբերված գազն անվանեցին «ազոտ»։ Սովորական լաբորատորպայմաններում ազոտը «չէր ցանկանում» միանալ ուրիշ տարրերի հետ։ Սակայն շուտով հայտնի դարձավ, որ բնության մեջ ազոտը հաճախ հանդիպում է ուրիշ տարրերի հետ միացություններ կազմած, գոյացնելով, օրինակ, բորակ։ Սա մարդուն հայտնի էր վաղուց և օգտագործվում էր դաշտերը պարարտացնելու համար։ Այստեղից էլ առաջացել է ազոտի լատիներեն անվանումը «նիտրոգենիում», հայերեն՝ բորակածին։ «Ազոտ» անունը, ամենատարածված անվանումն է, նշանակում է «անկենդան»։
Բնության մեջ
Երկրագնդի բաղադրության մեջ տարածվածությամբ ազոտը զբաղեցնում է 17-րդ տեղը, նրան բաժին է ընկնում Երկրագնդի զանգվածի 0.0019%-ը։ Չնայած անվանմանը, ազոտն առկա է բոլոր կենդանի օրգանիզմներում (պինդ մասի զանգվածի 1-3%-ը) և հանդիսանում է կարևորագույն բիոգենային տարրը։ Այն մտնում է սպիտակուցների, նուկլեինաթթուների, հեմոգլոբինի, քլորոֆիլի և այլ կենսաբանորեն ակտիվ նյութերի բաղադրության մեջ։
Ազոտի միացությունների փոխակերպումը կենդանի բջիջներում հանդիսանում է բոլոր օրգանիզմների նյութափոխանակության կարևորագույն մասը։
Իզոտոպներ
Բնական ազոտը կազմված է 2 հիմնական իզոտոպներից՝ 14N - 99,635 % և 15N - 0,365 %: Արհեստական ճանապարհով ստացվել է ազոտի շուրջ 14 ռադիոակտիվ իզոտոպներ հետևյալ զանգվածային թվերով՝ 10-ից 13 և 16-ից մինչև 25։ Բոլորն իզոտոպներն էլ շատ կարճատև են պահպանվում։ Նրանցից առավել կայուն է՝ 13N, որը պահպանվում է ընդամենը 10 րոպե։
Կենսաբանական դեր
Ազոտը որպես քիմիական տարր անհրաժեշտ է կենդանիներ և բույսերի գոյության համար, այն մտնում է սպիտակուցների (16-18%(ըստ կշռի), ամինաթթուների, նուկլեինաթթուների, նուկլեոպրոտեիդների, քլորոֆիլի, հեմոգլոբինի և այլ նյութերի բաղադրության մեջ։ Կենդանի բջիջներում ազոտի ատոմների թիվը կազմում է ուղիղ 2 %, իսկ զանգվածային մասը մոտ 2.5% ( չորրորդ տեղում է ջրածնից թթվածնից և ածխածնից հետո)։
Հետևյալ տարերի հետ միասին ազոտը գտնվում է ինչպես կենդանի այնպես էլ անկենդան օրգանիզմներում։ Այդուհանդերձ, բարձր ճնշումը օրգանիզմում առաջացնում է անեստեզիա (նարկոզ)։ Ազոտի քանակի կտրուկ նվազման ժամանակ առաջանում է դեկոմպրեսիա հիվանդությունը։ Ազոտի շատ միացությունները ակտիվ են և հազվադեպ թունավոր։
Ազոտի և նրա միացությունների տոքսիկոլոգիան
Մթնոլորտային ազոտը բավականին իներտ գազ է, դրա համար այն չի կարող իրենից վտանգ ներկայացնել մարդկանց և կաթնասունների օրգանիզմներին։ Ազոտի մի շարք միացություններ ի հակառակ դրան շատ ակտիվ են և երբեմն թունավոր։
Ստացում
Գործարանային պայմաններում ազոտը ստանում են օդից։ Դրա համար օդը սկզբում սառեցնում են, սեղմում և հեղուկ վիճակում ենթարկում թորման։ Ազոտի եռման ջերմաստիճանը (-195.8 °C) մի քիչ ավելի ցածր է, քան օդի մյուս բաղադրիչինը՝ թթվածնինը (-182.9 °C), այդ պատճառով հեղուկ օդի զգույշ տաքացնելուց ազոտն առաջինն է գոլորշիանում։ Սպառողներին գազային վիճակում ազոտը տրամադրում են սեղմած վիճակում (150 մթ. կամ 15 ՄՊա) սև բալոներում, որոնք ունենում են դեղին գրառում՝ «ազոտ». Հեղուկ ազոտը պահում են Դյուարի անոթներում։
Լաբորատոր պայմաններում մաքուր (քիմիական) ազոտը ստանում են ամոնիումի քլորիդի (NH4Cl) տաքացված լուծույթով աղային վիճակի նատրիումի նիտրիտի (NaNO2) վրա ազդելով։ կամ հետևյալ եղանակով՝
Ստացման եղանակներից է նաև, երբ ամոնիակը բաց են թողնում պղնձի (II) օքսիդի վրայով 700°C ջերմաստիճանում. Ինչպես նաև կարելի է տաքացնել ամոնիումի նիտրիտը (պինդ վիճակում).
Արդյունաբերության մեջ ստանում են հեղուկ օդից՝ թորման եղանակով։ Ազոտի եռման ջերմաստռիճանը 196°C է։ Աշխարհում տարեկան արտադրանքը կազմում է 50 միլիոն տոննա։
Ֆիզիկական հատկություններ
Ազոտը անգույն, անհոտ, ոչ թունավոր գազ է։ Ջրում լուծվում է չափազանց քիչ քանակով (2,3 մլ /100գ 0 °C ջերմաստիճանում, 0,8 մլ /100գ 80 °C ջերմաստիճանում)։
Հայտնի է ամուր ազոտի 3 բյուրեղային փոփոխություններ։ Բնության մեջ հանդիպում է ինչպես ազատ վիճակում, այնպես էլ միացությունների ձևով։ Ազոտն օդի հիմնական բաղադրիչն է և կազմում է նրա 75,6 %-ը՝ ըստ զանգվածի, 78,09 %-ը՝ ըստ ծավալի։ Ազոտի պարունակությունը երկրակեղևում կազմում է 0,02 %, որտեղ ազոտը գտնվում է միացությունների ձևով. դրանցից առավել տարածված են նատրիումական (չիլիական) և կալիումական (հնդկական) բորակները։ Ազոտ են պարունակում նաև քարածուխը (2,5 %), նավթը (0,02-1,5 %) և կենդանի օրգանիզմները (մոտ 3%)։ Բույսերն ազոտը հիմնականում վերցնում են հողից՝ միացությունների ձևով, իսկ կենդանիներն այն ստանում են բույսերից։ Ազոտը մտնում է սպիտակուցների (մոտ 17 %) և այլ բնական օրգանական միացությունների բաղադրության մեջ։
Ազոտի մոլեկուլը երկատոմ է։ Ատոմների միջև ամուր քիմիական կապի պատճառով սովորական պայմաններում ազոտը քիմիապես կայուն է և նյութերի մեծ մասի հետ միանում է միայն միայն բարձր ջերմաստիճանում։ Արդյունաբերության մեջ ազոտն ստանում են հեղուկ օդի աստիճանական թորմամբ։ Ազոտը հիմնականում կիրառվում է ամոնիակ ստանալու համար, որը ելանյութ է ազոտական թթվի, ազոտական պարարտանյութերի, ներկերի, դեղանյութերի, պայթուցիկ նյութերի արտադրության մեջ։ Գազային ազոտն օգտագործվում է որպես իներտ միջավայր բազմաթիվ քիմիական ռեակցիաների իրականացման, հեղուկ վառելանյութերի մզման, սրվակները հեղուկ դեղանյութերով լցնելու համար։ Հեղուկ ազոտը չափազանց սառն է (-196 °C). սննդարդյունաբերության մեջ այն օգտագործում են սննդամթերքն արագ սառեցնելու և երկար պահպանելու, բժշկության մեջ՝ մարդու սերմնաբջիջներն ու ձվաբջիջները երկար պահպանելու, նաև մի շարք հիվանդություններ բուժելու համար։
Քիմիական հատկություններ
Թթվածնի հետ ազոտը միանում է միայն շատ բարձր ջերմաստիճանում։ Բնության մեջ այդ ռեակցիան ընթանում է կայծակի ժամանակ. Դժվար ընթացող ռեակցիա է նաև փոխազդեցությունը ջրածնի հետ։ Ազոտը միանում է ակտիվ մետաղներին՝ տաքացման և ճնշման պայմաններում։ Միայն լիթիումի հետ փոխազդում է սենյակային ջերմաստիճանում առաջացնելթվ լիթիումի նիտրիդ ։
Նիտրիդները փոխազդում են ջրի և թթուների հետ։ Օրնակ՝
Ամեն տարի արդյունաբերական եղանակով ստացվում է մոտավորապես 1x106 տոննա ազոտ։
Ազոտի շրջապտույտը բնության մեջ
Ազոտի պակասը հողի մեջ լրացվում է ազոտի շրջապտույտի շնորհիվ։ Առաջին հերթին դա կատարվում է օդի ազոտի հաշվին։ Օդում տեղի ունեցող էլեկտրական պարպումները՝ կայծակները, նպաստավոր պայմաններ են ստեղծում ազոտից ու թթվածնից ազոտի (II) օքսիդ առաջացնելու համար։ NO-ն այնուհետև օդում հեշտությամբ վերածվում է NO2-ի։ Վերջինս անձրևաջրերի հետ առաջացնում է ազոտական թթու, որն էլ, հողի մեջ գտնվող մետաղների օքսիդների կամ աղերի հետ փոխազդելով, առաջացնում է միտրատներ։
Ազոտի քանակն օդում, սակայն, չի պակասում, որովհետև օրգանական նյութերի, հիմնականում բուսական զանգվածի արյման և փտման հետևանքով անջատվում է գազային ազոտ, որը նորից անցնում է մթնոլորտ։ Սակայն հողից պակասած ազոտի ամբողջ քանակությունը չի լրացվում օդի հաշվին, որի պատճառով էլ այդ պակասը լրացվում է ազոտային պարարտանյութերով։ Այսպիսով տեղի է ունենում ազոտի շրջապտույտ օդից հող, իսկ այնուհետև՝ նորից օդ։ Հազարամյակների ընթացքում երկրագնդի վրա ստեղծվել է հավասարակշռությունը պահպանելու համար։ Որպեսզի գյուղատնտեսության բուռն զարգացման պայմաններում հողն ուժասպառ չլինի, հողի մեջ ներմուծում են ազոտային միացություններ՝ պարարտանյութեր։
Գիտնականները վերջին տասնամյակում պարզվել են, որ հողի մեջ կան բակտերիաներ, որոնք կարողանում են կապել օդի ազոտն անմիջականորեն և ավելի արդյունավետ ձևով վերածել օրգանական միացությունների։ Թե ինչպես է դա կատարվում, դեռևս անհայտ է։ Մի բան է պարզ, որ դա տեղի է ունենում կատալիզատորների մասնակցությամբ։ Դրա բացահայտումը կարող է մեծ հեռանկար բացել մարդկության առջև՝ մթնոլորտային ազոտը կապելու և անհրաժեշտ միացությունների վերածելու համար։ Այժմ հետազոտություններ են կատարվում՝ գտնելու այնպիսի կատալիզատորներ, որոնց կիրառմամբ հնարավոր լինի արդյունաբերական մասշտաբներով լուծել ազոտի հետ կապված հիմնահարցը։
Ազոտի միացություններ
Միացություններում ազոտը ցուցաբերում է −3, −2, −1, 0, +1, +2, +3, +4, +5 օքսիդացման աստիճաններ․
Կիրառություն
Հեղուկ ազոտը օգտագործվում է արպես սառեցնողծ, հովացուցիչ նյութ և սառը բուժման համար։ Որպես իներտ նյութ՝ ազոտն օգտագործվում են սովորական էլեկտրալամպեր լցնելու համար։ Լամպի մեջ գոյություն ունեցող շատ բարձր ջերմաստիճաններում անգամ, երբ մետաղական վոլֆրամի պարույրն ուժեղ շիկանում, ազոտը չի փոխազդում մետաղի հետ։
Մեծ քանակով ազոտ ծախսվում է ամոնիակ ստանալու համար կիսահաղորդիչների, A վիտամինի և կապրոնի արտադրությունում։ Հեղուկ ազոտն օգտագործում են արյունը, ինչպես նաև բուծման նպատակով ցուլերի սաղմը և որոշ սննդամթերքներ պահպանելու համար։
Հետաքրքրի փաստեր
Մեջբերումներ Հայկական սովետական հանրագիտարանից, հրատարակչություն 1952 թվական (հատոր 1, էջ 452, հոդված «Ազոտ»)։
Մեծ քաղաքներում ապրող մարդիկ բավականին հաճախ են ականատես լինում NO-ի առաջացմանը։ Երբ տրամվայի կամ տրոլեյբուսի ձողերի և բարձր լարման էլեկտրական լարի միջև առաջանում է վոլտյան աղեղ, գոյանում է դարչնագույն գազ՝ NO2: Վերջինս գոյացած NO-ի հետագա օքսիդացման արգասիքն է։
Արտաքին հղումներ
Կատեգորիա:Ազոտ Կատեգորիա:Ոչ մետաղներ